Monique Elvinger

D'Monique Anne Louise Elvinger-Goerens, gebuer den 19. November 1923 zu Gent, a gestuerwen den 12. Februar 2015 an der Stad Lëtzebuerg, war eng belsch-lëtzebuergesch Molerin."Monique Goerens-Elvinger", Lëtzebuerger Konschtlexikon, MNAHA.

 Liewen a Wierk 
D'Monique Goerens ass an der Belsch gebuer. Si huet zu Bréissel op der Académie royale des Beaux-Arts an um Institut supérieur des arts décoratifs studéiert an am Atelier vum Charles Counhaye geschafft.Lambert Herr (1992) Anthologie des arts au Luxembourg. Luxemburg: Editions Emile Borschette. ISBN 2-87982-034-0. S. 77-78; Lambert Herr (2001) Signatures, portraits et auto-portraits : artistes plasticiens au Luxembourg.  Luxembourg: Éditions Saint-Paul. ISBN 2-87963-382-6, S. 70. Si ass dunn op Lëtzebuerg geplënnert, wou se sech mam François Elvinger bestuet huet. Ee Joer  drop krut si duerch Naturalisatioun déi Lëtzebuerger Nationalitéit."Avis : Indigénat", Mémorial, 6. Oktober 1953, S. 1226.

D'Monique Elvinger-Goerens huet am Ufank figurativ gemoolt, méi spéit harmonesch, net-figurativ, geomeetresch Uelegbiller. Virun hirem Bestietnes, tëscht 1948 an 1949, hat si schonn eng Rëtsch Eenzel-Ausstellungen zu Bréissel. Zu Lëtzebuerg gouf si 1951 Member vun der Kënschtlervereenegung  Cercle artistique de Luxembourg,Jos Welter, red. (1993) Rétrospective : Cent ans d'art luxembourgeois 1893-1993. Luxemburg: Cercle artistique de Luxembourg / Crauthem: Lux-Print. ISBN 2-919970-24-0. an huet op senge Salonen ausgestallt.Kuckt ë. a.: Jos Walentiny, "Le Salon du Cercle artistique de Luxembourg", Luxemburger Wort, 14. Oktober 1978; Jos Walentiny, "La mi-figuration et l’abstraction", Luxemburger Wort, 19. Oktober 1979; Jos Walentiny, "Le Salon 1980 du Cercle artistique de Luxembourg", Luxemburger Wort, 18. Oktober 1980 (digitaliséiert vun der Lëtzebuerger Nationalbibliothéik). Do dernieft huet si zu Lëtzebuerg an am Ausland ausgestallt an hat 1987 eng Solo-Ausstellung an der Galerie Simoncini an der Stad Lëtzebuerg.

D'Monique Elvinger ass den 12. Februar 2015 am Alter vun  91 Joer gestuerwen.Doudesannonce am Luxemburger Wort, 14. Februar 2015.

 Kuckt och 
 Lëscht vu lëtzebuergesche Konschtschafenden

Dësen Artikel gouf ugeluecht als Iwwersetzung vun Monique Elvinger; Auteure bis dohin (9.12.2024) stinn do am Historique.

Kategorie:Belsch Moler
Kategorie:Lëtzebuergesch Moler
Kategorie:Gebuer 1923
Kategorie:Gestuerwen 2015
Kategorie:Membere vum Cercle artistique de Luxembourg